CELEX: 32009R0490
Language: hr
Date: 2009-06-10 00:00:00
Title: Uredba Komisije (EZ) br. 490/2009 od 10. lipnja 2009. o 107. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s Osamom bin Ladenom, mrežom Al-Qaidom i talibanima

18/Sv. 6
            
            
               HR
            
            
               Službeni list Europske unije
            
            
               126
            
         32009R0490
   
               L 148/12
            
            
               SLUŽBENI LIST EUROPSKE UNIJE
            
         UREDBA KOMISIJE (EZ) br. 490/2009
   od 10. lipnja 2009.
   o 107. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s Osamom bin Ladenom, mrežom Al-Qaidom i talibanima
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 881/2002 od 27. svibnja 2002. o određenim posebnim mjerama ograničavanja protiv određenih osoba i subjekata povezanih s Osamom bin Ladenom, mrežom Al-Qaidom i talibanima te o stavljanju izvan snage Uredbe Vijeća (EZ) br. 467/2001 o zabrani izvoza određene robe i usluga u Afganistan, pooštravanju zabrane leta i proširivanju zamrzavanja financijskih sredstava i ostalih financijskih izvora u odnosu na afganistanske talibane (1), a posebno njezin članak 7. stavak 1. prvu alineju,
   budući da:
   
               (1)
            
            
               Prilog I. Uredbi (EZ) br. 881/2002 navodi popis osoba, skupina i subjekata na koje se odnosi zamrzavanje financijskih sredstava i gospodarskih izvora sukladno toj Uredbi.
            
         
               (2)
            
            
               Odbor za sankcije Vijeća sigurnosti Ujedinjenih naroda 27. svibnja 2009. odlučio je izmijeniti popis osoba, skupina i subjekata na koje se primjenjuje zamrzavanje financijskih sredstava i gospodarskih izvora, dodajući, pritom, na popis jednu fizičku osobu s obzirom na podatke o njezinoj povezanosti s Al-Qaidom. Odbor za sankcije dostavio je izvješće o razlozima donošenja odluke o popisu.
            
         
               (3)
            
            
               Prilog I. trebalo bi na odgovarajući način izmijeniti.
            
         
               (4)
            
            
               Kako bi se osigurala djelotvornost mjera predviđenih ovom Uredbom, ova Uredba mora stupiti na snagu odmah.
            
         
               (5)
            
            
               S obzirom da popis UN-a ne sadrži trenutnu adresu dotične fizičke osobe, u Službenom listu trebala bi se objaviti obavijest tako da dotična osoba može kontaktirati Komisiju i da Komisija zatim dotičnu osobu može obavijestiti o razlozima ove Uredbe, dati joj priliku da komentira te razloge i pregleda ovu Uredbu u svrhu komentiranja i mogućih dodatnih informacija,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. lipnja 2009.
      
         
            Za Komisiju
         
         Eneko LANDÁBURU
         
            Glavni direktor za vanjske odnose
         
      
   
   
      (1)  SL L 139, 29.5.2002., str. 9.
   
      PRILOG
      Prilog I. Uredbi (EZ) br. 881/2002 mijenja se kako slijedi:
      Sljedeći se unos dodaje pod naslov „Fizičke osobe”:
      
         „Bekkay Harrach (alias (a) Abu Talha al Maghrabi, (b) al Hafidh Abu Talha der Deutsche (‚al Hafidh Abu Talha Nijemac’)). Datum rođenja: 4.9.1977. Mjesto rođenja: Berkane, Maroko. Državljanstvo: njemačko. Broj putovnice: 5208116575 (njemačka putovnica izdana u Bonnu, Njemačka, vrijedi do 7.9.2013.). Nacionalni identifikacijski broj: (a) 5209243072 (njemačka Bundespersonalausweis (nacionalna osobna iskaznica), izdana u Bonnu, Njemačka, vrijedi do 7.9.2013., (b) J17001W6Z12 (njemačka vozačka dozvola, izdana u Bonnu, Njemačka). Datum određenja iz članka 2.a stavka 4. točke (b): 27.5.2009. Ostali podaci: Navodno je u travnju 2009. boravio u pograničnom području između Afganistana i Pakistana.”